HiTZ/EusExams huggingface dataset:
Ziurtagiri baten gako publikoa:
Ziurtagiriaren sortze-datuak dira.
Bakarra da eta haren jabe denak isilpean gordetzen saiatu behar du.
Ziurtagiria sinatzeko eta zifratzeko erabiltzen da.
Ziurtagiriak berak dakar.
Answer (0-based index): 3
Ziurtagiri elektroniko bat etenda badago eta 120 egun igarotzen badira berriz aktibatu gabe, zer egoeratan geratuko da ziurtagiria?:
Gaitze egoeran.
Berritze egoeran.
Baliogabetze egoeran.
Etete egoeran.
Answer (0-based index): 2
Zigilu elektronikoaren balioa, zenbatekoa da?:
4 urte.
Urtebete.
5 urte.
3 urte.
Answer (0-based index): 3
Zer da erabateko kalitatea edo bikaintasuna?:
Ekintzak zuzentzeko eta koordinatzeko estrategia.
Jarduera-egitaraua.
Jarduketa-teknika.
Jarduketa-sistema.
Answer (0-based index): 0
Shewhart-en zikloaren arabera (Deming-en zikloa ere esaten zaio), etengabeko hobekuntza lau faseko zikloa da:
Planifikatu, egin, egiaztatu eta doitu.
Planifikatu, egin, aplikatu eta doitu.
Prestatu, definitu, alderatu eta baieztatu.
Prestatu, definitu, ezarri eta aplikatu.
Answer (0-based index): 0
Eusko Jaurlaritzaren Kudeaketa Publiko Aurreratuaren Eredua (EJKPAE):
Eredu dinamikoa da, herritarrak erdi-erdian jartzen dituena eta gure administrazioaren ezaugarri nagusia nabarmentzen duena: balio publikoa eranstea, beharrei bidezko moduan erantzunda.
Eredu estatiko eta egonkorra da, eta erreferentzia-eremu bihurtzen da Eusko Jaurlaritzako antolamendu-unitate guztientzat.
Eredu propioa da, bai administrazio publikoarentzat, bai sektore pribatuarentzat pentsatua.
Eredu horren testuingurua normaltasun-ingurunea da, eta ez krisi-ingurunea.
Answer (0-based index): 0
Eusko Jaurlaritzaren Kudeaketa Publiko Aurreratuaren Eredua (EJKPAE) zenbat ardatzetan dago oinarrituta?:
Bi ardatz: antolaketa eta berrikuntza.
Hiru ardatz: zerbitzuak, pertsonak eta antolaketa.
Lau ardatz: zerbitzuak, pertsonak, berrikuntza eta ikerketa.
Sei ardatz: estrategia, zerbitzuak, pertsonak, berrikuntza, gizartea eta emaitzak.
Answer (0-based index): 3
Prozesuen mapa antolaketa-unitatearen diagrama da. Bertan, kudeaketa-sistema erakusten da ikuspegi orokorrarekin eta sistema osatzen duten prozesuak erakusten dira. Honako hauek bereizten dira:
Prozesu estrategikoak: bat datoz zerbitzuek sortzen dituzten jarduerekin.
Prozesu operatiboak: estrategia finkatu eta garatzen laguntzen dute.
Laguntzarako prozesuak: tresna izaera dute eta jarduera egoki garatzeko balio dute.
Misio-proiektuak: urtean-urtean hedatuko diren proiektuak zehazteko balio dute.
Answer (0-based index): 2
Honako alderdi hauetatik, zein EZ da erakundeen kudeaketan bikaintasuna kudeatzeko funtsezko printzipioetako bat?:
Emaitzetara bideratzea.
Bezeroarengana bideratzea.
Gertaeretara bideratzea.
Aliantzak egitea.
Answer (0-based index): 2
Honako alderdi hauetatik, zein da erakundeen kudeaketan bikaintasuna kudeatzeko funtsezko printzipioetako bat?:
Fundazioen printzipioetara bideratzea.
Lidergoa eta jarraitutasuna helburuetan.
Publizitatea egitea.
Prozesu eta egitate bidezko kudeaketa.
Answer (0-based index): 3
Erabateko kalitatearen edo bikaintasunaren ereduan:
Erakunde osoa jartzen da lanean bezeroaren gogobetetasuna bilatzeko.
Erakundearen barruan lehiakortasuna bilatzea lehenesten da.
Ekoizpenaren efizientzia jotzen da lehia-abantaila nagusi gisa.
Bezeroaren gogobetetasuna produktuan edo zerbitzuan zituen itxaropenekiko hautemandako balioaren araberakoa da. Beraz, gogobetetze eredu estatiko eta egonkorra da.
Answer (0-based index): 0
Honako alderdi hauetatik, zein EZ da prozesu bidezko kudeaketaren berezko urratsa?:
Antolakundearen funtsezko prozesuak identifikatzea.
Prozesuak antolatzea.
Prozesuen ardura hartuko duten pertsonak edo prozesuen jabeak eta hobekuntza-taldeak izendatzea.
Lidergo-aliantzak ebaluatzea.
Answer (0-based index): 3
Antolaketa-unitate baten misioari dagokionez, adierazi baieztapen OKERRA:
Antolaketa-unitatearen asmoaren edo izateko arrazoiaren berri ematen duen adierazpena da.
Unitatearen izateko arrazoia delako, misioak, ikuspegiarekin batera, estrategiaren muina osatzen du.
Etorkizunean zer izan nahi den deskribatzen duen adierazpena da.
Funtsezko elementua da unitatearentzat ildo estrategikoak eta helburuak identifikatzeko orduan.
Answer (0-based index): 2
Antolaketa-unitatearen prestakuntza planak, jarraian adierazitako faseak jaso behar ditu, gutxienez (adierazi baieztapen OKERRA):
Prestakuntza-premiak zein diren ikustea.
Kudeaketaren hobekuntza ebaluatzea.
Prestakuntza-ekintzak ebaluatzea eta plana berriro definitzea.
Lehentasunak eta helburuak ezartzea.
Answer (0-based index): 1
Herritarrek eta interesdunek administrazio-prozeduraren esparruan dituzten eskubideen araubide juridikoa:
Administrazio Publikoen Administrazio Prozedura Erkideari buruzko urriaren 1eko 39/2015 Legean ezartzen da zehatz-mehatz.
Espainiako Konstituzioan eta Euskal Herriko Autonomia Estatutuan arautzen da zehatzmehatz.
Erabat konfiguratu da, eremu zibileko auzialdiko auzitegietako jurisprudentziari esker.
Gaur gaurkoz, ez dago erabat ordenatuta.
Answer (0-based index): 0
Noiz dute administrazio publikoen aurrean jarduteko gaitasuna ukituen taldeek, nortasun juridikorik gabeko batasun eta entitateek, eta ondare independente edo autonomoek?:
Inoiz ez, legeak horretarako ezarritako betekizunak betetzen ez dituztelako.
Legeak espresuki hala adierazten duenean.
Epaile eskudunak, aldez aurretik eta kasu zehatzean hala aitortzen dionean.
Hala argitaratzen denean Euskal Herriko Agintaritzaren Aldizkarian.
Answer (0-based index): 1
Administrazio publikoen aurrean jarduteko gaitasuna dutenek eskubide hauek dituzte haiekiko harremanetan:
Gutxieneko soldata bat jasotzeko eskubidea haien kontura, nahiz eta horretarako betekizunak bete ez.
Baliabide elektronikoak erabiltzeko laguntza jasotzeko administrazio publikoekiko harremanetan, autonomia-erkidegoko lurraldean ofizialak diren hizkuntzak erabiltzeko, legean aurreikusitakoaren arabera, eta legean identifikaziorako eta sinadura elektronikorako aurreikusitako bitartekoak lortzeko eta erabiltzeko eskubidea.
Ezkontzeko eskubidea, eta, dibortziatzeko, hala badagokio.
Haien arteko gatazkez arduratuko den epailea aukeratzeko eskubidea.
Answer (0-based index): 1
Sektore Publikoaren Araubide Juridikoaren urriaren 1eko 40/2015 Legearen 39. artikuluaren arabera, zer da interneteko ataria?:
Herritarrak informazioa eskatzeko eta edozein organo publikorengandik hura jasotzeko leku birtuala.
Administrazio publikoak bere zerbitzu eta prestazio guztiak eskaintzen dituen on line gunea.
Herritarrentzat interesgarria den informazioa argitaratzeko administrazio publiko, erakunde publiko edo zuzenbide publikoko entitate batek erabiltzen duen kokapen fisiko eta birtuala.
Irispide-puntu elektroniko bat da, administrazio publiko baten, erakunde publiko baten edo zuzenbide publikoko entitate baten titulartasunekoa, interneten bidez irispidea ematen duena argitaratutako informaziora eta, hala denean, dagokion egoitza elektronikora.
Answer (0-based index): 3
Herritarrek administrazio publikoekin administrazioaren irispide-puntu elektroniko orokor baten bitartez komunikatzeko duten eskubideak, zertara behartzen du administrazioa?:
Dagozkion bitarteko elektronikoak multzoka antolatzera behartzen du administrazioa, bermatzeko pertsonek erabil ditzaketela bitarteko horiek eta administrazioarekin harremanetan jar daitezkeela tresna elektroniko horren bidez, zertan jakin beharrik izan gabe zein organo zehatzi dagokion, kasuan kasu, eskumena baliatzea.
Herritar orok, bere etxean, administrazioarekin komunikazio telematikoa erraztuko dion ekipo informatikoa duela bermatzera.
Eskubide horrek ez du administrazioa ezertara behartzen, ahalmenak baino ez dizkio ematen.
Administrazio orok bere funtzionarioei eta langileei ekipamendu informatiko egokia ematen diela bermatzera.
Answer (0-based index): 0
Administrazio Publikoen Administrazio Prozedura Erkidearen urriaren 1eko 39/2015 Legearen 14. artikuluaren arabera, nor dago behartuta administrazioarekin harreman elektronikoa izatera?:
Besteak beste, ondare-masak, nortasun juridikorik gabeko entitateak, notarioak, jabetzaerregistratzaileak eta merkataritza-erregistratzaileak.
Besteak beste, pertsona juridikoak eta administrazioarekiko harremanak elektronikoki izatera behartua dauden interesdunen ordezkariak.
Pertsona fisikoak bakarrik.
Nortasun juridikorik gabeko entitateak bakarrik.
Answer (0-based index): 1
Zein artikulutan xedatzen du Espainiako Konstituzioak hizkuntza-koofizialtasuna?:
18. artikuluan, eta hizkuntza koofizialen ezagutza autonomia-erkidego guztietan ezartzen du.
3. artikuluan, eta gaztelaniaren nagusitasuna xedatzen du beti.
3. artikuluan, eta maila berean jartzen ditu gaztelania eta autonomia-estatutu bakoitzak bere lurraldean ofizialtzat jotzen dituen berezko hizkuntzak.
3. artikuluan, eta autonomia-erkidegoetako berezko hizkuntzak lehenesten ditu gaztelaniaren aurretik.
Answer (0-based index): 2
Administrazio Publikoen Administrazio Prozedura Erkidearen urriaren 1eko 39/2015 Legeak xedatzen al du pertsonek beren autonomia-erkidegoko lurraldean hizkuntza ofizialak erabiltzeko duten eskubidea?:
Bai, berariaz xedatzen du 13.c) artikuluan.
Ez, ez du horri buruzko xedapenik.
Zuzenean, ez, baina autonomia-estatutuetara igortzen du 14.d) artikuluan.
Bai, berariaz xedatzen du 15.e) artikuluan, eta euskara eta katalana aipatzen ditu, hain zuzen.
Answer (0-based index): 0
Herritarrek beren autonomia-erkidegoko lurraldean hizkuntza ofizialak erabiltzeko duten eskubidea Administrazio Publikoen Administrazio Prozedura Erkidearen urriaren 1eko 39/2015 Legeak xedatzen du:
13.c) artikuluan dago konfiguratuta, jarduera formalizatuan edo prozedurazkoan bermatu behar den eskubide bezala, ez ordea jarduera informalean edo ez formalizatuan.
13.c) artikuluan dago konfiguratuta, jarduera informal edo ez formalizatuan bermatu behar den eskubide bezala, ez ordea jarduera formalizatuan edo prozedurazkoan.
13.c) artikuluan dago konfiguratuta, jarduera formalizatuan edo ez prozedurazkoan baino bermatu behar ez den eskubide bezala.
13.c) artikuluan dago konfiguratuta, jarduera formalizatuan edo prozedurazkoan ez ezik jarduera informalean edo ez-formalizatuan ere bermatu behar den eskubide bezala.
Answer (0-based index): 3
Euskadiren esparruan, zein arautan xedatzen da euskara, Euskal Herriaren hizkuntza propioa, hizkuntza ofiziala izango dela Euskadin, gaztelania bezala?:
Administrazio Publikoen Administrazio Prozedura Erkidearen urriaren 1eko 39/2015 Legearen 19. artikuluan.
Euskal Herriaren Autonomia Estatutuaren (Lizarrako Estatutua) abenduaren 18ko 2/1979 Lege Organikoaren 9. artikuluan.
Euskal Herriaren Autonomia Estatutuaren (Gernikako Estatutua) abenduaren 18ko 3/1979 Lege Organikoaren 6. artikuluan.
Espainian euskararen eta beste hizkuntza minoritario batzuen erabilerari buruzko 8/1982 Legearen 19. artikuluan.
Answer (0-based index): 2
Euskararen erabilera normalizatzeko azaroaren 24ko 10/1982 Oinarrizko Legea:
Herritar guztiei aitortzen zaie, autonomia-erkidegoaren lurraldean, Administrazio Publikoarekiko harremanetan euskara bakarrik erabiltzeko eskubidea dutela.
Pertsona batek baino gehiagok esku hartzen duen espediente edo prozeduretan, beti gaztelania erabiliko dela ezartzen du.
Konstituzio Auzitegiaren ekainaren 26ko 82/1986 epaia dela eta berrikusi zen; epai horrek Konstituzioaren aurkakotzat jo baitzituen haren zenbait agindu.
Herritar guztiei aitortzen zaie, autonomia-erkidegoaren lurraldean, Administrazio Publikoarekiko harremanetan gaztelania bakarrik erabiltzeko eskubidea dutela.
Answer (0-based index): 2
Zein legetan jasotzen da herritarren irispidea artxibo eta erregistro administratiboetara?:
Espainiako Konstituzioak arautzen du, 105. artikuluan, inolako mugarik gabe.
Espainiako Konstituzioan ez da halakorik aurreikusten.
Espainiako Konstituzioak agintzen du 105. artikuluan, lege administratibo eta zibilek aurreikusitako mugekin.
Espainiako Konstituzioak arautzen du 105. artikuluan, salbu eta estatuaren segurtasun eta defentsari, delituen ikerketari eta pertsonen bizitza pribatuari dagokienez.
Answer (0-based index): 3
Gardentasunari, informazio publikoa eskuratzeko bideari eta gobernu onari buruzko abenduaren 9ko 19/2013 Legeak:
Informazio publikorako irispidea aitortzen du, inolako mugarik gabe.
Informazio publikorako irispidea arautzen du muga batzuekin; horien artean kanpo-harremanak, prozesu judizialetako aldeen berdintasuna eta benetako babes judiziala nabarmendu behar dira.
Informazio publikorako irispidea arautzen du muga batzuekin; horien artean elkartasuna, atzeraeraginik eza eta gutxieneko esku-hartzearen printzipioa nabarmendu behar dira.
Informazio publikoa eskuratzeko, baldintza gisa ezartzen du tokiko tasak eta estatuko zergak ordaintzea.
Answer (0-based index): 1
Agintari eta enplegatu publikoen aldetik errespetuz eta begirunez tratatuak izateko herritarrek duten eskubideari dagokionez:
Administrazioaren eta administratuen arteko harreman pasiboa harreman irekiago eta lagungarriago bat bihurtu nahi du.
Herritarren nahia da, baina ez du lege-oinarririk.
Funtzionario eta enplegatu publikoentzat ez dakar inolako betebeharrik.
Konstituzioaren aurkakotzat jo dute Konstituzio Auzitegiaren hainbat epaik.
Answer (0-based index): 0
Nola babesten du Funtzio Publikoari buruzko uztailaren 6ko 6/1989 Legeak agintari eta enplegatu publikoen aldetik herritarrek errespetuz eta begirunez tratatuak izateko duten eskubidea?:
Agintari eta enplegatu publikoei aplika dakiekeen diziplina- eta zehapen-araubide baten bidez.
Administratuek tratatu behar duten agintaritza publikoa errefusatzeko duten ahalmenaren bidez.
Herritarren kexa-faltan oinarritutako soldata osatzeko araubide baten bidez.
Nolanahi ere, diziplinazko kaleratzeari buruzko lan-araudia aplikatuz.
Answer (0-based index): 0
Agintariek, agenteek edo funtzionarioek kalteak eragiten dituztenean delitu-jardueretan:
Ezin da inoiz haien aurkako akzio penalik hasi.
Haien aurkako akzio penala has daiteke, baina betiere administrazioaren aurreko erantzukizun-akzioari uko eginez.
Haien aurkako akzio penala has daiteke, administrazioaren aurreko erantzukizun-akzioa alde batera utzi gabe.
Immunitate jurisdikzional eta administratiboak babesten ditu.
Answer (0-based index): 2
Sinadura elektronikoa:
Herritarraren sinadura arruntarekin ziurtatu behar da, beti.
Administratuak kide anitzeko administrazio-organoekin dituen harremanetan baino ezin da erabili.
Mekanismo baliagarria da sinatzailea argi eta garbi identifikatzeko; horretaz gainera, sinatutako dokumentuaren osotasuna ziurtatzen du, nahiz eta ez bermatu ez duela izan aldaketarik edo manipulaziorik.
Mekanismo baliagarria da sinatzailea argi eta garbi identifikatzeko; horretaz gainera, sinatutako dokumentuaren osotasuna ziurtatzen du, eta bermatzen du ez duela izan aldaketarik edo manipulaziorik.
Answer (0-based index): 3
Nola arautzen da datu pertsonalak babesteko eskubidea administrazioaren esparruan?:
Araudi zehatz eta espezifikoa du, gai honen erregulazio orokorretik kanpo dagoena.
Gai honen inguruko araudira jo behar da erabat, eta batez ere, Datu Pertsonalak Babesteko eta Eskubide Digitalak Bermatzeko abenduaren 5eko 3/2018 Lege Organikora.
Euskal Autonomia Erkidegoan erregulazio zehatza du, Euskadiko administrazio publikoen aurrean euskal herritarren datu pertsonalak babesteko 4/2020 Legearen bidez.
Euskadiko Autonomia Estatutuan arautzen da luze eta zabal.
Answer (0-based index): 1
Herritarren eskubideak administrazio publikoekiko harremanetan:
Etorkizunean, lege sektorialen bidez aurreikusi eta ezar daitezke.
Indarrean dauden legeetan xedatutakoak dira, eta etorkizuneko legeek ezin dute gai hori arautu.
Espainiako Konstituzioak eta indarrean dauden legeetan xedatutakoa dira, eta etorkizuneko legeek ezin dute gai hori arautu.
Xedaezinak dira, eta herritarrek beti baliatu behar dituzte.
Answer (0-based index): 0
Herritarren eta administrazio publikoaren arteko harreman-ereduaren bilakaeran:
Herritarrek beti parte hartu izan dute administrazio-gaietan.
Denborarekin, efikazia-eta efizientzia-irizpideak garatu dira administrazio publikoaren barruan.
Nabarmentzekoa da herritarren esku-hartzea gero eta txikiagoa dela.
Elementu bereizgarria izan da administrazio publikoaren jarduketa mugagabea eta arautu gabea.
Answer (0-based index): 1
Administrazio elektronikoak:
Efikazia eta efizientzia irabaztea dakar, zerbitzuak herritarrentzako balio-ekarle izatera bideratu baitaitezke.
Administrazio Publikoarentzat efikazia eta efizientzia galtzea dakar, herritarrentzako arretan berehalakotasuna galtzen baita.
Herritarrei arreta eskasa emateko arriskua dakar.
Administrazioaren esparruan nazioarteko merkataritza-araudia aplikatzea eskatzen du, horrek dakarren arau-intrusioarekin.
Answer (0-based index): 0
Administrazio-informazioa:
Administratuaren eginbeharra da, funtsezkoa gainerako eginbeharrak betetzeko.
Nolanahi ere, horretarako legitimazioa egiaztatu behar da.
Bide egokia da herritarrek beren eskubideak eta betebeharrak ezagutzeko eta ondasun eta zerbitzu publikoak erabiltzeko.
Ezin zaio inoiz talde bati eskaini.
Answer (0-based index): 2
Herritarren arreta:
Bi bezerok aldi berean erreklamatzen dutenean, funtzionarioak edo enplegatu publikoak erabateko lehentasuna eman behar dio lehenbizi iritsi ez denari.
Bezero kontzeptuarekin, otsailaren 9ko 214/2020 Errege Dekretuan arautzen da, eta, besteak beste, pertsonen harrera barne hartzen du.
Eredu normalizatuak erabiltzeak informazio-funtzioa errazten du.
Bi bezerok aldi berean erreklamatzen dutenean, funtzionarioak edo enplegatu publikoak erabateko lehentasuna eman behar dio telefonoz deitzen duenari.
Answer (0-based index): 2
Jendearen arretarako kanalei dagokienez:
Printzipio hauek bete behar dituzte, besteak beste: herritarrei zerbitzu eraginkorra eskaintzea eta sinpletasuna, argitasuna eta herritarrekiko hurbiltasuna.
Ahalik eta gutxien izan behar dute, beren eginkizuna beteko dutela bermatzeko.
Ez dute herritarren parte-hartzea sustatu behar administrazio publikoaren ingurunean.
38/2020 Legean daude araututa eta telematikoki baino ezin dira ezarri.
Answer (0-based index): 0
Herritarren kexak eta erreklamazioak administrazioaren jardunaren aurrean:
Herritarren betebehar gisa eratzen dira beti.
Administrazioak kontratua ez betetzeagatik baino ezin dira jarri.
Administrazioaren jarduna hobetzeko aukera gisa hartu behar dira.
Inoiz ez dute eragiten administrazioa hobetzeko prozedurak ezartzea.
Answer (0-based index): 2
Administrazioaren jardunaren aurkako kexa edo erreklamazio baten aurrean:
Garrantzitsua da zergatia zein den jakitea.
Funtzionarioak edo enplegatu publikoak jarrera pasiboa izan behar du, ez du interesik agertu behar.
Ez da hain garrantzitsua diagnostiko on bat egitea jarrera pasibo bati eustea baino.
Funtzionarioak edo enplegatu publikoak ez du ikertu behar kexaren arrazoia eta larritasuna.
Answer (0-based index): 0
Administrazioaren jardunari buruz herritarrek egiten dituzten kexei eta erreklamazioei aurre egiteko orduan, zer egin behar da?:
Garrantzitsua da, beti, administrazioaren aldez aurreko jarduera defendatzea, eztabaidatuz eta erreklamatzaileari aurre eginez.
Garrantzitsua da beste pertsona batzuei errua egoztea, herritarraren aurrean zuzeneko arduraduna bilatuz.
Normala da nerbioak eta formak galtzea, herritar batzuekin ez dago beste aukerarik.
Garrantzitsua da bezeroari labur erantzutea; eskatzen dituen azalpenak baino gehiago ez zaizkio eman behar, gehiegizko informazioak gatazka-egoera berriak eragin baititzake.
Answer (0-based index): 3
Desgaitasuna duten pertsonentzako irisgarritasuna:
Administrazioak herritarrekin dituen kanal guztietan bermatu beharko da, eta, beraz, harreman horietan diskriminaziorik ez egotea ere bermatu beharko da.
Estatuko Administrazioarekiko harremanei dagokienez, martxoaren 17ko 366/2017 Errege Dekretuan arautzen da.
Ez du arreta-postuen konfigurazioa baldintzatzen.
Herritarren Arretarako Bulegoen kokalekuan baino ez da oinarritzen.
Answer (0-based index): 0
Desgaitasuna duten pertsonen irisgarritasuna bermatzeari dagokionez:
Herritarren arreta-guneen kokalekuak ez dauka hainbeste garrantzirik.
Informazioa ez da zertan egon hiru zentzumen-modalitateetako bitan (ikusmenekoa, entzumenekoa eta ukimenekoa).
Mostradoreen eta informazio-puntuen altuerak egokia izan behar du erabiltzaile mota guztiei harrera egiteko.
Ez da ezinbestekoa herritarren arretarako bulegoek higiene- eta osasun-eremu irisgarria gaituta izatea.
Answer (0-based index): 2
Irisgarritasun kognitiboari dagokionez:
Administrazio publikoak kolektibo desberdinen beharren arabera prestatu behar ditu zerbitzua ematen duten pertsonak, eta behar espezifiko horietara egokitu behar du pertsona horien jarduna.
Ez dio garrantzirik ematen irakurketa errazari, eta bigarren mailako elementu txikitzat hartzen du.
Ez du eskatzen irakurtzeko eta idazteko arazoak dituzten pertsona guztien gaitasunetara egokitzea.
Administrazio publikoak hizkuntza konplexua eta zeharkakoa erabili behar du.
Answer (0-based index): 0
Irisgarritasun kognitiboa deritzona betetzeko, zer egin behar da?:
Garrantzitsua da hizkuntza sinplea eta zuzena erabiltzea, testua modu argi eta koherentean egituratuz.
Garrantzitsua da administrazioarekin komunikazio telematikoa izatea beti.
Ez dira teknizismoak saihestu behar.
Hizkuntza konplexua, teknikoa eta zeharkakoa erabili behar da, esaldi luzeekin.
Answer (0-based index): 0
Irisgarritasun kognitiboari dagokionez:
Irakurketa errazean oinarritzen da soilik, testuak eta informazioak ulertzeko zailtasunak dituzten pertsonentzat errazak eta ulergarriak izan daitezen egokitzeko tresna gisa.
Hainbat irtenbide eskatzen ditu, eta lotuta daude, besteak beste, eraikinen eta zerbitzuen seinaleztapena, orientazioa eta kokapena hobetzearekin.
Behar espezifikoak dituzten pertsonei zerbitzua ematen dieten pertsonen prestakuntzarik ez du eskatzen.
Administrazioaren espazio fisikoei bakarrik egiten die erreferentzia, ez bitarteko elektronikoari.
Answer (0-based index): 1
Migrazio-mugimenduari dagokionez:
Kulturarteko bihurtzen ditu gizarte guztiak, eta administrazioan zerbitzua ematen duen pertsonari zein bezeroari eragiten dio.
Administrazioaren jarduera baldintzatzen ez duen faktore bat da.
Ez du eskatzen administrazio publikoak rol garrantzitsurik izatea integrazio-prozesuan.
Administrazio publikoak ez du inolako egokitzapenik egin behar.
Answer (0-based index): 0
Administrazio publikoaren kulturarteko arretaren funtsezko printzipioen artean honako hauek nabarmentzen dira:
Bezeroaren tratamendu abstraktua eta orokorra, bezeroaren berezitasunak eta premiak ulertzen hasi gabe.
Beste alderdia eta haren desberdintasunak eta ezaugarriak errespetatzea eta aitortzea, eta pertsonen autonomia sustatzea.
Bezeroarekiko eta haren desberdintasunekiko eta ezaugarriekiko interesik eza.
Atzeraeraginik ezaren printzipioa, ohitura eta tokiko eta estatuko usadioak betetzea.
Answer (0-based index): 1
Boterearen pertzepzioa:
Kultura-aniztasunaren elementu bat da, administrazio publikoa botere-elementutzat har baitezakete beste kultura batzuetako pertsonek.
Berdina da kultura guztietan, eta, beraz, ez du inolako eraginik kultura-aniztasunean.
Administrazio publikoaren kulturarteko arretan alde batera utzi beharreko elementua da beti.
Berdin dio administrazioarentzat, eta ez du kontuan hartu behar beste kultura batzuetatik datozen herritarrei arreta emateko orduan.
Answer (0-based index): 0
Administrazio publikoak nori eman behar dio tratu inklusiboa, ulerkorra eta integratzailea?:
Bereziki nazionalei eman behar zaie.
Nazionalei bakarrik eman behar zaie.
Administrazio publikoaren zerbitzuen erabiltzaile guztiei eman behar zaie. Aldi berean, printzipio horien funtsezko elementua kultura desberdinetako pertsonenganako jarrera positiboa da.
Beste herrialde batzuetako herritarrei baino ez zaie eman behar.
Answer (0-based index): 2
Pertsonak bizikidetza-esparru batean berdinak direlako pertzepzioari dagokionez:
Funtsezkoa da administrazio publikoak kulturarteko arreta egokia eman dezan.
Ez du zerikusirik administrazioaren jarduerarekin, hark nazionalak baino ez baititu babestu behar.
Toki-administrazioei baino ez die eragiten.
Administrazio zentralari baino ez dio eragiten.
Answer (0-based index): 0